**Ringkesan**

**(*Basa Sunda*)**

Migrasi illegal nu ngahaja dilakukeun ku 43 warga Papua, (30 urang lalaki, 6 urang awéwé, 7 urang barudak ) ngagunakeun parahu ka Australia. Maranéhna miang ti Merauke, salila lima poé lima peuting ngajugjug basisir Cape York Australia Timur Laut. Ari nu jadi tujuan maranéhna nyaéta ménta perlindungan Suaka ti Pemerintah Australia lantaran ngarasa teu aman cicing di Papua waktu militer Indonesia ngalakukeun aksi geosida pikeun numpes gerakan separatis. Kondisi ieu tangtu baé nimbulkeun hubungan panas antara Indonesia jeung Australia. Dina jajak pendapat di sidang paripurna DPR, Australia dianggap ngalecehkeun Indonesia di mata Internasional. Ku kituna pamaréntah didesek supaya teu méré kapercayaan kana standar ganda Australia.

Pikeun bahan acuan panalungtikan, penulis ngahaja nyutat teori-teori jeung kajian ti pakar atawa ahli dina wangun premis mayor, diantarana : Politik internasional, hukum internasional jeung politik luar negeri. Premis minornya, nyaéta: Hubungan Bilateral RI – Australia, Kedaulatan Indonesia, dan Intervensi Australia.

Penulis narik hipotesis : **“Sikep Indonesia pikeun nangkis segala wangun intervensi Australia ka Papua diwujudkeun ku nepikeun nota protes RI ka Australia ngaliwatan Kemenlu, narik Duta Besar Indonesia di Australia, ngereunkeun kerjasama militer RI – Australia, jeung nunda kunjungan Presiden Jokowi ka Australia, anu akhirna Australia teu bisa deui ngaintervensi kadaulatan Negara Republik Indonesia, sabab NKRI harga mati jeung New York Agreement jadi bukti kedaulatan RI di Papua”.**

Dumasar hipotesis nu diujikeun jeung ngagunakeun metode panalungtikan ditarik kasimpulan yén posisi Australia ka Papua kalintang pentingna sabab Australia boga pangaruh politik di kalangan negara-negara Pasifik Selatan, nu dampakna kalintang gedé dina kasus sejarah hubungan Indonesia – Australia lantaran Australia méré suaka izin tinggal sementara ka 42 warga Papua di tahun 2006. Ku ayana kasus ieu akhirna nimbulkeun rupa-rupa problematika transnasional nu kompleks nu dilaksanakeun ku pamerintah Indonesia pikeun ngadukung jeung ningkatkeun eksistensi nu aya patula-patalikeun isu separatisme.

*Kata kunci : Sikep politik Indonesia dina intervensi Australia di Papua.*